«Джырэ адыгабз» зыфиIорэр Адыгэ къэралыгъо университетым адыгэ филологиемрэ культурэмрэкIэ ифакультет анахь мэхьанэ зэратрэ предметэу щакIу. Ащ мурад шъхьаIэу иIэр адыгэ бзэшIэныгъэм иIахьэ пстэухэм яхьылIэгъэ научнэ шIэныгъэхэмкIэ кIэлэегъаджэ хъущт студентхэр уIэшыгъэнхэр ыкIи а шIэныгъэхэр школ егъэджэным щагъэфедэжьын алъэкIыным фэгъэсэгъэнхэр ары. Ащ дакIоу студентхэм адыгэ литературабзэм ишапхъэхэр щыкIэгъэнчъэу къызIэкIагъэхьаным ыкIи бзэм ипкъыгъохэр ежь-ежьырэу къызэхафынхэм иамалхэр аIэ къырагъэхьаныр япшъэрылъ.